CELEX: 62013CN0586
Language: et
Date: 2013-11-20 00:00:00
Title: Kohtuasi C-586/13: Eelotsusetaotlus, mille on esitanud Pesti Központi Kerületi Bíróság (Ungari) 20. novembril 2013 — Mertin Meat Kft. versus Géza Simonfay, Ulrich Salburg

8.3.2014   
            
            
               ET
            
            
               Euroopa Liidu Teataja
            
            
               C 71/3
            
         
      Eelotsusetaotlus, mille on esitanud Pesti Központi Kerületi Bíróság (Ungari) 20. novembril 2013 — Mertin Meat Kft. versus Géza Simonfay, Ulrich Salburg
      (Kohtuasi C-586/13)
      (2014/C 71/04)
      Kohtumenetluse keel: ungari
      
         Eelotsusetaotluse esitanud kohus
      
      Pesti Központi Kerületi Bíróság
      
         Põhikohtuasja pooled
      
      
         Hageja: Mertin Meat Kft.
      
         Vastustajad: Géza Simonfay, Ulrich Salburg
      
         Eelotsuse küsimused
      
      
                  1.
               
               
                  Kas Euroopa Liidu õiguse, eelkõige Euroopa Kohtu otsuses liidetud kohtuasjades C-307/09–C-309/09 (1) sõnastatud tööjõu vahendamise määratluse kohaselt on tegemist tööjõu vahendamisega juhul, kui käsundisaaja kohustub oma töötajatega käsundiandja tapamajas, temalt üüritud ruumides töötlema veiserümpasid ja pakendama need müügiks valmis lihapakenditesse; tasu maksmine käsundisaajale on ette nähtud töödeldud liha kilogrammide alusel ja liha töötlemise kvaliteedi puuduste korral peab käsundisaaja leppima mahaarvamistega töötlemise kokkulepitud hinnast, võttes arvesse ka seda, käsundisaaja osutab vastuvõtvas liikmesriigis teenuseid ainult ühele ja samale tellijale ja liha töötlemise kvaliteeti kontrollib samuti käsundiandja?
               
            
                  2.
               
               
                  Kas Euroopa Kohtu otsuses liidetud kohtuasjades C-307/09–C-309/09 väljendatud põhimõtet, mille kohaselt võib tööjõu vahendamist piirata 1. mail 2004 ühinenud liikmesriikide ühinemislepingute nende üleminekusätete kehtivuse ajal, mis puudutavad töötajate vaba liikumist, ka selliste töötajate vahendamisele, keda 1. mail 2004 ühinenud liikmesriigi asukohaga ettevõtja vahendab Austriasse, kui töötaja lähetatakse sellises tegevusharus, millele ühinemislepingute kaitse ei laiene?
               
            
         (1)  Euroopa Kohtu (teine koda) 10. veebruari 2011. aasta otsus.